Blog Pos – Die Namib Skryf – sonder grense
Sleutelwoord: Blog Pos
Dit was op ŉ stoep iewers
vroeg in my kinder vel toe die skemer uur
die grond pad horison se oker stof
so heup stok bo die aarde lê en huiwer
en die eerste druppel reën
sy geur laat val
en bars van diep kaneel
dis toe dat die wêreld kantel
om die hemel van ons plaas
waar die ewigheid deur die laaste
skrefie van die dag vir my gewink het
en die heelal begin sypel soos
musiek uit die voorkamer
en kerse oppie tafel
‘n tuin miskien ‘n duisend
wei velde hier vandaan
toe die ou kruis-hond my kom soek
by die getap van ŉ dam
bad water dan ma se geroep
so voor die kaalvoet nag
geheim vol van niks en alles, huil of lag
ek soek nog nimmer daai kind
sonder sien of praat goed gebind
so verlief en van die liefde vry
oor niks en niemand
Deur Dirk van Agter
Gepubliseer op 23rd November 2018 24th November 2018 Skrywer DirkKategorieë PoësieSleutelwoord Afrikaans, Blog Pos, Die Namib Skryf, PoësieLewer kommentaar op van toe af…